Også som [[kriger]] var han duelig; og hans indflydelse over [[bønder]]ne og det lavere folk må have været stor. Gadhs politiske system gik ud på at gøre Sturerne til Sveriges ledere og, om fornødent, med al kraft bekrige Danmark, til hvilket land han længe nærede et udpræget had. Da oprøret mod [[Hans af Danmark|Hans]] begyndtes, stod Gadh de to Sturer, Sten (den Ældre) og [[Svante Nilsson Sture|Svante]] nær. Han høstede også personlige fordele af sin forbindelse med dem; han blev 1501 valgt til biskop i Linköping, men han fik aldrig pavelig bekræftigelse og blev altså aldrig mere end ''[[electus]]''. Det var nærmest ham, som ledede belejringen af [[Stockholms Slot]], som forsvaredes af kong Hans' dronning, [[Christine af Sachsen|Christine]].
Personbillede_savnes